Rådlund var utdannet ved Konstindustriskolan i Göteborg (1988–1991, 1994–1995), Statens Håndverks og Kunstindustriskole i Oslo (1991–1992), Konsthögskolan i Umeå (1992–1995) og Kunstakademiet i Oslo (1995–1998). Ved Kunstakademiet var han elev av Jan Valentin Sæther, som fra 1995 besatte en nyopprettet professorstilling innenfor figurativt maleri. Sæther virket som en «forløser og katalysator» for en gruppe yngre malere som er omtalt som «Sæthergruppen». Rådlund er nevnt blant disse kunstnerne.